173. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ.2044160/5504/0022 της 23/24 Μαΐου 1989(ΦΕΚ Β΄ 380) Ειδική μισθολογική ρύθμιση Ιατροδικαστών. Έχοντας υπόψη: α)Τις διατάξεις 1)του Νόμ.755/1978 2)του Νόμ. 1505/1984, 3)του Νόμ.1810/1988 και 4)του Νόμ. 1587/1986 και β)Την ανάγκη της εναρμόνισης των διατάξεων που ρυθμίζουν τις αποδοχές των ιατροδικαστών, με τις ρυθμίσεις που έγιναν με τους ανωτέρω νόμους τόσο για τους μονίμους υπαλλήλους όσον και για τους δικαστικούς λειτουργούς. γ)Την αριθ.1910/491/11.5.1989 τροπολογία-προσθήκη στο σχέδιο νόμου «Τροποποίηση και συμπλήρωση διατάξεων του κώδικα πολεμικών συντάξεων και άλλες διατάξεις» καθώς και την αριθ.130/28/89/17.4.1989 έκθεση του Γενικού Λογιστηρίου του Κράτους, αποφασίζουμε: 1.Ο βασικός μηνιαίος μισθός των ιατροδικαστών καθορίζεται κατά βαθμό ως εξής: Ιατροδικαστής Α΄τάξης 100.000 δραχμ. Ιατροδικαστής Β΄ τάξης 85.000 δραχμ. Ιατροδικαστής Γ΄ τάξης 70.000 δραχμ. Ιατροδικαστής Δ΄τάξης 60.000 δραχμ. Σελ. 384,9080 Τεύχος ΙΒ-5-2 Σελ.96 2.Πέραν του κατά την προηγούμενη παράγραφο βασικού μηνιαίου μισθού παρέχονται και τα εξής επιδόματα: α)Χρόνου υπηρεσίας κατά τα οριζόμενα στο άρθρ. 9 του Νόμ.1505/1984. β)Οικογενειακό στο ύψος που ορίζεται από τις εκάστοτε διατάξεις για τους δημοσίους διοικητικούς υπαλλήλους. γ)Εορτών και άδειας κατά τα οριζόμενα στο άρθρ. 13 του Νόμ.1505/1984. δ)Μεταπτυχιακών σπουδών κατά τα οριζόμενα στα άρθρ. 12 του 1505/1984 και 5 του Νόμ. 1810/ 1988. ε)Εξομάλυνσης διαφορών μισθολογίου για το βαθμό Ιατροδικαστή Δ΄ Τάξης οριζόμενο κατά μήνα στο ποσό των 8.000 δραχμ. στ)Επίδομα ανθυγιεινής και επικινδύνου εργασίας υπολογιζόμενο στο 30% του βασικού μισθού του Ιατροδικαστή Α΄ τάξης. 3.Όλα τα επιδόματα που προβλέπονται για τους αναφερόμενους στην παρ.1 της παρούσας απόφασης από γενικές ή ειδικές διατάξεις κατά την έναρξη της ισχύος αυτής, καθώς και το ποσό της Α.Τ.Α. που έχει διαμορφωθεί μέχρι 30 Απρ.1985 με βάση τις αποδοχές τους της 31 Δεκ.1984 καταργούνται, εφόσον με ρητή διάταξη της απόφασης αυτής δεν προβλέπεται η χορήγησή τους. Επίσης καταργείται και το διορθωτικό ποσό. 2.Ζ.α.173 Αποδοχές Δημοσίων Υπαλλήλων 4.Η αυτόματη τιμαριθμική αναπροσαρμογή θα αρχίσει να δίνεται κανονικά από 1η Μαΐου 1985 και μετά, σύμφωνα με το ποσοστό μεταβολής του δείκτη τιμών καταναλωτή και τους περιορισμούς που καθορίζονται κάθε φορά για τους μόνιμους δημόσιους διοικητικούς υπαλλήλους. Ως βάση υπολογισμού της Α.Τ.Α. κατά την πρώτη χορήγησή της την 1η Μαΐου 1985 λαμβάνεται υπόψη ο βασικός μισθός το επίδομα χρόνου υπηρεσίας το οικογενειακό επίδομα, το επίδομα εξομάλυνσης διαφορών μισθολογίου και το τυχόν επίδομα μεταπτυχιακών σπουδών και ως δείκτης τιμών καταναλωτή εκείνος που έχει καθορισθεί για το πρώτο τετράμηνο του 1985.Από 1 Σεπτ.1985 και μετά στη βάση υπολογισμού της Α.Τ.Α. προστίθεται και το ποσό της Α.Τ.Α. του προηγούμενου τετραμήνου. Η Α.Τ.Α. της παρούσας παραγράφου, καθώς και το επίδομα εξομάλυνσης λαμβάνονται υπόψη για τον υπολογισμό των επιδομάτων εορτών και άδειας. 5.Σε περίπτωση που από τις ρυθμίσεις των διατάξεών της παρούσας απόφασης προκύπτουν συνολικές μηνιαίες αποδοχές μικρότερες από αυτές που έπαιρναν οι δικαιούχοι τους κατά την έναρξη της ισχύος τους, η τυχόν διαφορά διατηρείται ως προσωπική μέχρι την κάλυψη της από οποιαδήποτε αύξηση αποδοχών εκτός από την Α.Τ.Α. 6.Κάθε γενική ή ειδική διάταξη που αντίκειται στις διατάξεις της απόφασης ή κατά το μέρος που ρυθμίζει θέματα που διέπονται από αυτή καταργείται. 7.Η απόφαση αυτή, που ισχύει από 1 Ιουλ.1989, να δημοσιευθεί στην Εφημερίδα της Κυβερνήσεως και θα κυρωθεί με νόμο. Κυρώθηκε και έχει ισχύ νόμου από την έκδοσή της από την παρ.1 άρθρ.11 Νόμ. 1881/1990, (ΦΕΚ Α΄ 42), Τόμ. 29, σελ. 90,839.